**Съобщение**

Във връзка с постъпило уведомление за инвестиционно предложение: „Фотоволтаична електроцентрала 100 kW и изграждане на външни връзки“, в УПИ VIII -176, кв. 76, с. Три кладенци, общ. Враца, обл. Враца, с възложител: "Смарт Енерджи Три Кладенци" ООД, гр. София, на основание чл.5, ал.2 от *Наредбата за условията и реда за извършване на оценка на въздействието върху околната среда* (Наредбата за ОВОС), РИОСВ – Враца уведомява за следното:

**І. По отношение на изискванията на глава шеста от Закона за опазване на околната среда:**

Инвестиционното предложение предвижда изграждане на фотоволтаична електроцентрала (ФЕЦ) за производство и продажба на ел. енергия с мощност 100 kW.

ИП ще се реализира в свободна площ в УПИ VIII - 176, кв. 76, с. Три кладенци, общ. Враца, обл. Враца.

Площта върху която ще бъде монтирана ФЕЦ е 1000 кв.м.

В имота се предвижда да бъдат разположени 183 бр. фотоволтаични панела, с мощност 545W всеки, върху двуредова набиваема конструкция. Те ще бъдат групирани в стрингове (токови кръга). Фотоволтаичните панели се свързват последователно със соларен кабел 6 мм2 в дванадесет стринга към отделен МРРТ вход на два броя инвертора – 10 бр. стринга с 15 бр. панела, 1 бр. стринг с 16 бр. панела и 1 бр. стринг с 17 бр. панела.

За присъединяването на фотоволтаичната централа към ел. мрежата се предвижда изграждане на кабелни връзки около 80 м. до ТП4. Трафопостът е присъединен към п/ст „Криводол“, извод „Кладенец“ 20 kV. Предвиждат се изкопи с размер 0,8/ 0,4 м.

При реализацията на ИП няма да се формират отпадъчни води.

Не се предвижда изграждане на нова пътна инфраструктура.

Инвестиционно предложение попада в обхвата на т. 3, б. „а“ – „промишлени инсталации за производство на електроенергия, пара и топла вода (невключени в приложение № 1)“ на Приложение №2 на ЗООС. В тази връзка съгласно чл.93, ал.1, т.1 от ЗООС инвестиционното предложение **подлежи на процедура по преценяване на необходимостта от извършването на оценка на въздействието върху околната среда**. В съответствие с чл.93, ал.3 от ЗООС компетентен орган за произнасяне с решение е директорът на РИОСВ - Враца.

**ІІ. По отношение на изискванията на чл.31 от Закона за биологичното разнообразие (ЗБР):**

Мястото на реализация на ИП не засяга защитени територии по смисъла на Закона за защитените територии (ЗЗТ) и не попада в обхвата на защитени зони съгласно Закона за биологичното разнообразие (ЗБР).

Най-близо разположената защитена зона, на 11 км разстояние, е BG0000517 "Портитовци-Владимирово" за опазване на природните местообитания и на дивата флора и фауна, обявена със Заповед РД-295/31.03.2021 г. на МОСВ (обн. ДВ, бр. 47/04.06.2021г.).

ИП попада в обхвата на чл.2, ал.1, т.1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС) и подлежи на процедура по **оценка за съвместимостта му** с предмета и целите на опазване на защитените зони, по реда на чл.31, ал.4, във връзка с ал.1 от ЗБР, която се провежда чрез процедурата по преценяване на необходимостта от извършване на ОВОС.

Копие от писмото е изпратено до община Враца и кметство с. Три кладенци.

/отговорено на 31.08.2023г./